stanford-oval/wikipedia huggingface dataset:
מוניקה גלר
הערות שוליים

↑  Brian Galindo, 25 Fascinating Facts You Might Not Know About "Friends", BuzzFeed (באנגלית)
↑  עונה 4 פרק 24
↑  עונה 5 פרק 14
↑  עונה 6 פרק 3
↑  עונה 10 פרקים 17-18
| חברים |
| --- | --- | --- |
| יוצרים | מרתה קאופמן • דייוויד קריין |  |
| שחקנים ראשיים | ג'ניפר אניסטון • מת'יו פרי • קורטני קוקס • דייוויד שווימר • מאט לה-בלאנק • ליסה קודרו |  |
| דמויות ראשיות | רייצ'ל גרין • צ'נדלר בינג • מוניקה גלר • רוס גלר • ג'ואי טריביאני • פיבי בופה |  |
| פרקים | האחרון • חברים: האיחוד |  |
| מוזיקה | שיר הנושא • Smelly Cat |  |
| סדרות המשך | ג'ואי |  |
סלינה גומז & הסצנה

| --- | --- |

Selena Gomez & The Scene סלינה גומז והסצנה בתוכנית "בוקר טוב אמריקה" בניו יורק, 2011
 מקום הקמה:  הוליווד 
 מוקד פעילות:  ארצות הברית קליפורניה
 תקופת הפעילות:  2008–2012 (כ־4 שנים)
 סוגה:  פופ רוק • סינת'-פופ • אלקטרופופ • דאנס-פופ
 חברת תקליטים:  הוליווד
 חברים לשעבר
 סלינה גומז   גרג גרמן   איתן רוברטס   ג'ואי קלמנט   דיין פורסט   ניק פוקסר
 
סלינה גומז & הסצנה (באנגלית: Selena Gomez & The Scene) הייתה להקת פופ רוק אמריקאית שפעלה בין השנים 2008–2012. סולנית הלהקה הייתה השחקנית והזמרת סלינה גומז. הלהקה הוציאה שלושה אלבומים.
היסטוריה

ביוני 2008 הודיעה גומז בריאיון לחדשות MTV כי היא מקימה להקה, ואינה מתחילה בקריירה מוזיקלית כאמנית סולו. באוגוסט 2009 הודיעה כי שם הלהקה יהיה "The Scene",  ותיעדה את תהליך האודישנים בעמוד היוטיוב הרשמי שלה.
באוגוסט הוציאה הלהקה את הסינגל "Falling Down", יחד עם וידאו קליפ ששודר לראשונה בערוץ דיסני מיד לאחר בכורת הסרט "המכשפים מוויברלי פלייס: הסרט" בכיכובה של גומז. אלבום הבכורה של הלהקה, "Kiss & Tell", יצא בספטמבר 2009 והגיע למקום ה-5 במצעד הבילבורד 200 והוסמך למעמד אלבום זהב בארצות הברית, לאחר שמכר מעל לחצי מיליון עותקים. בנובמבר לקחה הלהקה חלק באלבום שירי חג המולד, "All Wrapped Up Vol. 2" וביצעו את השיר "Winter Wonderland". בדצמבר הוציאה הלהקה את השיר "Naturally" שזכה להצלחה בארצות הברית ומדינות נוספות בעולם, והגיע למקום ה-29 במצעד הבילבורד הוט 100. נכון לאפריל 2020, "Naturally" הוא הלהיט המצליח ביותר של הלהקה, ועומד על מעמד פלטינה לאחר שמכר יותר ממיליון עותקים בארצות הברית. הלהקה יצאה לסיבוב ההופעות Selena Gomez & the Scene: Live in Concert בנובמבר 2009 בארצות הברית ולונדון.
ביוני 2010 יצא הסינגל הראשון של הלהקה מתוך אלבומה השני, "Round & Round", אותו ליווה וידאו קליפ שצולם בבודפשט, הונגריה - שם צילמה גומז את הסרט "מונטה קרלו" בכיכובה. בספטמבר 2010 הוציאה גומז את הסינגל השני מתוך האלבום - "A Year Without Rain". הווידאו קליפ לשיר שודר לראשונה לאחר בכורת הסרט "קאמפ רוק 2: הג'אם האחרון" בערוץ דיסני. באותו החודש הוציאה הלהקה את אלבומה השני, "A Year Without Rain" שהגיע למקום ה-4 במצעד הבילבורד 200 והוסמך גם הוא למעמד אלבום זהב. האלבום כלל את השיר "Live Like There's No Tomorrow", שיצא גם הוא כסינגל שיווקי על מנת לקדם את הסרט רמונה וביזוס בכיכובה של גומז. באוקטובר 2010 יצאו חברי הלהקה לסיבוב ההופעות A Year Without Rain Tour על מנת לקדם את האלבום והופיעו באנגליה וארצות הברית לראשונה באמריקה הלטינית - פוארטו ריקו, צ'ילה וארגנטינה.
בשנת 2011 זכתה הלהקה בפרס "האמן הפורץ האהוב ביותר" בפרס בחירת הקהל. במרץ של אותה השנה הוציאה הלהקה את הסינגל המוביל מתוך אלבומה השלישי, "Who Says", שהיה לסינגל המצליח ביותר של הלהקה במצעד הבילבורד הוט 100 - והגיע למקום ה-21. ביוני 2011 יצא לאור אלבומה השלישי והאחרון של הלהקה - "When the Sun Goes Down" שכלל שירים שנכתבו, בין היתר, על ידי בריטני ספירס וקייטי פרי. האלבום הגיע למקום ה-4 במצעד הבילבורד 200. באוגוסט יצא הסינגל השני מתוך האלבום, "Love You like a Love Song" - שזכה להצלחה רבה בארצות הברית - והוא הסינגל המצליח ביותר של הלהקה בארצות הברית, ואף הוסמך למעמד פלטינה מרובעת על פי איגוד תעשיית ההקלטות האמריקאי. ב-2012 יצא לאור הסינגל השלישי מתוך האלבום, "Hit the Lights". ביוני 2011 יצאה הלהקה לסיבוב ההופעות We Own the Night Tour, הכלל 59 מופעים, בו הופיעה בארצות הברית, קנדה, ובנוסף – ביצעה לג נרחב באמריקה הלטינית.
בשנת 2012 הודיעה גומז כי היא לוקחת הפסקה מעשיה מוזיקלית על מנת להתמקד בקריירת המשחק שלה.
דיסקוגרפיה > אלבומי אולפן

2009: Kiss & Tell
2010: A Year Without Rain
2011: When the Sun Goes Down
דיסקוגרפיה > אלבומי אוסף

2010: The Club Remixes
2011: Disney Karaoke Series: Selena Gomez & the Scene
הופעות > סיבובי הופעות

2009–2010: Selena Gomez & the Scene: Live in Concert
2010–2011: A Year Without Rain Tour
2011–2012: We Own the Night Tour
פרסים ומועמדויות

| שנה | פרס | קטגוריה | עבודה | תוצאה |
| --- | --- | --- | --- | --- |
| 2010 | פרסי בחירת הנוער | הלהקה הנבחרת | סלינה גומז & הסצנה | זכייה |
| 2010 | פרסי בחירת הנוער | האמן הפורץ הנבחר | סלינה גומז & הסצנה | זכייה |
| 2010 | פרסי המוזיקה של MTV אירופה | אמן הפוש‑אקט הטוב ביותר | סלינה גומז & הסצנה | מועמדות |
| 2011 | פרס בחירת הקהל | האמן הפורץ האהוב ביותר | סלינה גומז & הסצנה | זכייה |
| 2011 | פרסי הווידאו של MuchMusic | הקליפ הבינלאומי של השנה - אמן | "A Year Without Rain" | מועמדות |
| 2011 | פרסי הווידאו של MuchMusic | הקליפ הבינלאומי האהוב | "A Year Without Rain" | מועמדות |
| 2011 | פרסי הווידאו של MuchMusic | הקליפ הנצפה ביותר של השנה | "A Year Without Rain" | מועמדות |
| 2011 | פרסי בחירת הנוער | הלהקה הנבחרת | סלינה גומז & הסצנה | זכייה |
| 2011 | פרסי בחירת הנוער | הסינגל הנבחר של להקה | "Who Says" | זכייה |
| 2011 | פרסי בחירת הנוער | Choice Music: Love Song | "Love You like a Love Song" | זכייה |
| 2012 | פרסי הווידאו של MuchMusic | הקליפ הבינלאומי של השנה - להקה | "Love You like a Love Song" | מועמדות |
| 2012 | פרסי בחירת הנוער | הלהקה הנבחרת | סלינה גומז & הסצנה | זכייה |
| 2012 | פרסי בחירת הנוער | הסינגל הנבחר של להקה | "Hit the Lights" | מועמדות |
| 2012 | VMA | הקליפ הטוב ביותר של אישה | "Love You like a Love Song" | מועמדות |
| 2012 | פרסי Vevo | 100+ מיליון צפיות לקליפ | "Naturally" | זכייה |
| 2012 | פרסי Vevo | 100+ מיליון צפיות לקליפ | "A Year Without Rain" | זכייה |
| 2012 | פרסי Vevo | 100+ מיליון צפיות לקליפ | "Who Says" | זכייה |
| 2012 | פרסי Vevo | 100+ מיליון צפיות לקליפ | "Love You like a Love Song" | זכייה |
הערות שוליים

↑  Jocelyn Vena, Selena Gomez Is Forming A Band! 'I'm Not Going To Be A Solo Artist', MTV News (באנגלית)
↑  Jocelyn Vena, Selena Gomez Names Her Band The Scene, MTV News (באנגלית)
↑  ep 4 band tryouts, יוטיוב, ‏28 בספטמבר 2009
↑  RIAA - Gold & Platinum Searchable Database - September 24, 2015, web.archive.org, ‏2015-09-24
↑  "Ramona and Beezus" Is A Family Affair, www.cbsnews.com (באנגלית)
↑  Jocelyn Vena, Britney Spears Penned Track For Selena Gomez, MTV News (באנגלית)
↑  Time for a Different Scene: Selena Gomez Breaks Up...With Her Band, E! News, ‏Mon Feb 13 05:15:00 PST 2012 (בצרפתית)
| סלינה גומז & הסצנה |
| --- | --- | --- |
| סלינה גומז • גרג גרמן • ג'ואי קלמנט • דיין פורסט • דרו טובנפלד   אית'ן רוברטס • ניק פוקסר | סלינה גומז • גרג גרמן • ג'ואי קלמנט • דיין פורסט • דרו טובנפלד   אית'ן רוברטס • ניק פוקסר |  |
| אלבומי אולפן | Kiss & Tell • A Year Without Rain • When the Sun Goes Down |  |
| אלבומי רמיקס | The Club Remixes |  |
| סינגלים | "Falling Down" • "Naturally" • "Round & Round" • "A Year Without Rain" • "Who Says" • "Love You like a Love Song" • "Hit the Lights" |  |
| סינגלים שיווקיים | "Bang Bang Bang" |  |
| סיבובי הופעות | Live in Concert • A Year Without Rain Tour • We Own the Night Tour |  |
| ערכים קשורים | דיסקוגרפיה |  |
| --- | --- |
בקרת זהויות :  BnF: cb16232331j (data)  GND: 16063012-5  ISNI: 0000 0001 1499 098X  LCCN: no2010015561  MusicBrainz: 37d0a847-32d3-480f-bd1e-101f50a3d332  SUDOC: 161880126  VIAF: 159011785   WorldCat (עם VIAF): 159011785
חסוס רואדה

חסוס רואדה אמברוסיו (בספרדית: Jesús Rueda Ambrosio; נולד ב-19 בפברואר 1987) הוא כדורגלן עבר ספרדי ששיחק בעמדת הבלם.
קריירה

רואדה נולד וגדל במחוז בדחוס, אקסטרמדורה שבספרד, והוא נוצרי. רואדה גדל במחלקת הנוער של ריאל ואיאדוליד. רואדה שיחק במשך ארבע עונות מלאות בקבוצת המילואים של ואיאדוליד מהליגה הספרדית השלישית. ב-12 בנובמבר 2008, ערך רואדה את הופעת הבכורה הרשמית שלו עם הקבוצה הבוגרת של ואיאדוליד, כששיחק 34 דקות בתיקו 2–2 עם הרקולס אליקנטה במסגרת הגביע הספרדי. ב-26 באפריל של אותה השנה, ערך רואדה את הופעת הבכורה שלו בלה ליגה כשעלה כמחליף בתיקו 0–0 עם אוסאסונה.
בתחילת עונת 2009/10 הושאל רואדה לקורדובה מה ליגה הספרדית השנייה, במדיה ערך 30 הופעות ליגה וכבש שני שערים.
אחרי עונת ההשאלה, חזר רואדה לוואיאדוליד שירדה גם היא לליגה הספרדית השנייה ובחלוף עונה אחת, בה גם כבש שער בתיקו 1–1 בפלייאוף העלייה נגד רקראטיבו ולבה ב-11 באוקטובר וסייע לקבוצה לחזור חזרה לליגה הבכירה. ב-13 באוגוסט, אחרי שהמועדון נע בין הליגה הראשונה לשנייה ביטל רואדה את החוזה שלו בוואיאדוליד.
ב-16 באוגוסט 2015, הגיע רואדה לישראל ויום למחרת חתם לעונה אחת עם אופציה לעונה נוספת בבית"ר ירושלים. ב-30 באוגוסט 2015, ערך רואדה את הופעת הבכורה שלו במדי בית"ר ירושלים בתיקו 0–0 עם מכבי נתניה. ב-28 בספטמבר, כבש רואדה את שער הבכורה שלו בקבוצה בניצחון 3–1 על הפועל כפר סבא. בקיץ 2016, מימשה בית"ר את האופציה על רואדה והודיעה לשחקן כי הוא ימשיך בקבוצה לעונה נוספת. ב-30 ביוני 2016, ערך רואדה את הופעת הבכורה האירופית שלו במדי בית"ר בתיקו 0–0 עם סלובודה טוזלה במסגרת מוקדמות הליגה האירופית. באותה העונה היה חלק משמעותי בחוליית ההגנה של הקבוצה, וסייע לה לסיים במקום השלישי בליגה, שהוביל למוקדמות הליגה האירופית. ב-17 במאי 2017 הודיע השחקן על סיום דרכו בבית"ר ירושלים.
ב-1 ביוני 2017 חתם רואדה באפואל ניקוסיה מליגת העל הקפריסאית. בעונתו הראשונה העפיל עם הקבוצה לשלב הבתים לליגת האלופות, אך לאחר פציעה בדצמבר החמיץ את שאר העונה, בעונתו השנייה מיעט לשחק.
ב-21 ביולי 2019 חזר רואדה לספרד וחתם באקסטרמדורה מהליגה הספרדית השנייה, לעונה אחת.
ב-29 בינואר 2020 חתם רואדה בז'ימנסטיק טרגונה מהליגה הספרדית השלישית.
ב-5 באוגוסט 2021 חתם רואדה בלוגרונייס, גם היא מהליגה השלישית.
לקראת עונת 2022/2023 חתם בזאמורה, היורדת הטרייה לליגה הרביעית. ב-16 בינואר 2023 הודיע על פרישה ממשחק פעיל.
הערות שוליים

↑  אופיר סער‏, בבית"ר ירושלים בטוחים: "הפועל תל אביב מנסה להרדים אותנו", באתר וואלה, 21 בנובמבר 2016
↑  לירון שרון, ‏חסוס רואדה נחת: בינואר כמעט הגעתי למכבי חיפה, באתר ONE‏, 16 באוגוסט 2015
↑  Patricia Cotón, JESÚS RUEDA NO SEGUIRÁ EN EL ZAMORA, Zamora Club de Fútbol, ‏2023-01-16 (בספרדית)
אוטו שיף

אוטו שיף (נולד כאוטו סוכצ'בסקי; בגרמנית: Otto Scheff או Otto Sochaczewsky;‏ 12 בדצמבר 1889 – 26 באוקטובר 1956) היה שחיין, שחקן כדורמים, עורך דין ופוליטיקאי יהודי אוסטרי, בעל מדליית ארד אולימפית.
קורות חיים

שיף נולד בברלין.
באולימפיאדת אתונה (1906) זכה שיף במדליית זהב במשחה ל-400 מטר חופשי בתוצאה של 6:24.0 דקות, לפני הנרי טיילור (6:26.0 דקות) וג'ון ג'רוויס שניהם מבריטניה ובמדליית ארד במשחה ל-1 מייל בתוצאה של 30:53.4 דקות, אחרי טיילור (28:28.0 דקות) וג'רוויס (30:07.6 דקות). בנוסף, הוא השתתף במשחה שליחים 4x250 מטר חופשי, אך נבחרתו לא סיימה את המשחה ודורגה במקום שישי.
באולימפיאדת לונדון (1908) זכה שיף במדליית ארד במשחה ל-400 מטר חופשי בתוצאה של 5:46.0 דקות, אחרי טיילור שקבע שיא עולם חדש של 5:36.8 דקות ופרנק בוריפר מאוסטרלאסיה (5:44.2 דקות). בשלב חצי הגמר הוא קבע שיא אולימפי חדש של 5:40.6 דקות. בנוסף, הוא סיים במקום רביעי במשחה ל-1500 מטר חופשי אך לא סיים אותו, בשלב המוקדמות הוא קבע תוצאה של 24:15.8 דקות וכן סיים במקום שמיני במשחה ל-100 מטר חופשי ולא עלה לשלב הגמר, בשלב המוקדמות הוא קבע תוצאה של 1:11.4 דקות.
קורות חיים > שיאן עולם

בתחרות שחייה שנערכה בווינה ב-11 בנובמבר אותה שנה קבע שיף במשחה ל-200 מטר חופשי שיא עולם חדש של 2:31.6 דקות. כמו כן, הוא שיפר את שיא העולם במשחה ל-1000 מטר חופשי שיא שהחזיק מעמד 4 שנים.
באולימפיאדת סטוקהולם (1912) סיים שיף במקום רביעי עם נבחרת הכדורמים של אוסטריה.
בין השנים 1945–1953 כיהן שיף כחבר המועצה הלאומית מטעם מפלגת העם האוסטרית.
שיף נפטר במריה אנזרסדורף בשנת 1956.
תארים והשגים

בסך הכל קבע שיף 4 שיאי עולם בשחייה.
בשנת 1988 זכה שיף להכלל בהיכל התהילה הבינלאומי של השחייה.
ראו גם

התפתחות שיא העולם במשחה ל-200 מטר חופשי
הערות שוליים

↑  אולימפיאדת אתונה שנערכה בשנת 1906, נחשבה באותו הזמן, כאולימפיאדה הרביעית לכל דבר והשנייה שנערכה באתונה. היה זה אירוע חגיגי לציון עשור למשחקים האולימפיים בעידן המודרני. הוועד האולימפי הבינלאומי הכיר בה אך אינו מחשיב אותה כיום במניין האולימפיאדות. למרות שמדליות הוענקו בה הן לא ניספרות במניין המדליות הרשמי של המשחקים האולימפיים ואינן מוצגות עם אוסף המדליות במוזיאון האולימפי בלוזאן, שווייץ.
↑  OTTO SCHEFF (AUT) - 1988 Honor Pioneer Swimmer, באתר International Swimming Hall of Fame
קברו של אוטו שיף
יצחק אלפייה

| --- | --- |

 לידה:  1878 ה'תרל"ח חלב, סוריה
 פטירה:  13 בספטמבר 1955 (בגיל 77 בערך) כ"ו באלול ה'תשט"ו ירושלים
 מקום קבורה:  הר המנוחות
 מדינה:  ישראל 
 מקום פעילות:  ירושלים וראשון לציון
 תקופת הפעילות:  ? – 13 בספטמבר 1955 
 תחומי עיסוק:  קבלה
 תפקידים נוספים:  שוחט ודיין
 תלמידיו:  הרב עובדיה הדאיה, הרב מנחם מנשה
 בת זוג:  רבקה לבית כהן
 צאצאים:  אסתר, צלחה
 
הרב יצחק אלפייה (1878–1955) היה רב ודיין, מגדולי מקובלי ירושלים, יליד חלב שבסוריה.
ביוגרפיה

נולד בסביבות שנת 1878 (ה'תרל"ח) בחלב שבסוריה, לרב יעקב חיים ישראל ולשרה (צלחה). בגיל 5 לערך התייתם מאמו, וסבו, הרב יצחק ישעיה אלפייה גידלו בביתו. בצעירותו עלה לישראל עם משפחת אביו וסבו, והשתכן בעיר העתיקה בירושלים, שם החל ללמוד בישיבת המקובלים בית אל.
בתקופה זו הוסמך לשחיטה על ידי סבו, ומעבודה זו התפרנס בהמשך חייו. בשנת 1907 (ה'תרס"ז) מונה לשמש כחבר בית דין בירושלים, אך התפטר ממשרה זו לאחר תקופה קצרה והקים יחד עם רבנים נוספים את חברת "אור חדש וצמח צדיק" בבית הכנסת של בית החולים משגב לדך. מטרות החברה הייתה עריכת לימוד תורה משותף לאנשים מכל שכבות האוכלוסייה.
בשנת 1911 (ה'תרע"א) התגורר בראשון לציון, שם ייסד את חברת "עולי רגלים" שמנתה כ-50 חברים שהיו עולים מדי חג לירושלים, כדי לקיים את מצוות עלייה לרגל. לאחר מכן שב לגור בעיר העתיקה בירושלים.
בחודש יוני 1936 (סיוון ה'תרצ"ו) החל בהפצת לימוד "יאיר נתיב" שתיקן, הכולל סדר לימוד המשלב את רוב ספרי היסוד ביהדות. בהמשך איגד תלמידי חכמים שעסקו בקבלה בישיבת בית אל, ודאג למשכורתם מתרומות שאסף.
בתקופת מלחמת העולם השנייה נסע למצרים ברכבת צבאית לאחר שקיבל אישור מהמושל הצבאי, להתפלל על קברו של הרב יעקב אבוחצירא עם מספר יהודים מהקהילה היהודית במצרים, בעקבות חלום שחלם.
לפני חתימת הסכם הכניעה עם מפקד הלגיון הירדני על הרובע היהודי בשנת 1948 (ה'תש"ח), ניסה ללא הצלחה ליזום השארת 10 משפחות יהודיות ברובע תחת השלטון הירדני, והוא הוגלה לאחת משכונות ירושלים החדשה, יחד עם שאר משפחות הרובע. בתקופה זו איבד את כל כתביו, חוץ מאלו שהוצאו לאור.
נפטר ב-13 בספטמבר 1955 (כ"ו באלול ה'תשט"ו) לאחר מחלה, ונטמן בחלקת הרבנים שבהר המנוחות. בשנים שלאחר פטירתו הוקמה קרן להוצאת ספריו, ושמו הונצח בקריאת רחוב על שמו בשכונת בית וגן בירושלים. תלמידו היה הרב עובדיה הדאיה.
הרב מרדכי אליהו התבטא עליו שהוא אחד מל"ו צדיקים.
תענית דיבור

נודע בפעילותו למען קיום תעניות הדיבור והדגשת עדיפותן על תעניות צום, ויזם ימי תעניות דיבור ציבוריים המלוות בלימוד תורה, ובקריאת תהילים הוא כתב, כי תענית דיבור של יום שלם תוך קריאת שלשה ספרי תהילים נחשבת כמו 65,650 תעניות. בכך הוא השפיע בכך על קהילות רבות, ביניהם גם אצל יהודי צפון אפריקה ישנם קהילות בקרב עדות המזרח (בעיקר ה'ירושלמים') שנוהגים בעקבותיו יום תענית דיבור וקריאת 3 פעמים תהילים בתאריך ג' או ו' שבט.
חיבוריו

הקונטרס היחיאלי - "בית השם" - הנהגות בבית הכנסת, הודפס בשנת ה'תרפ"ח בעילום שמו, אך נרמז במילת "היחיאלי", ירושלים ה'תרפ"ח
הקונטרס היחיאלי - "בית עולמים" - ענייני פטירת האדם עד קבורתו, הודפס בשנת ה'תרפ"ח בעילום שמו, אך נרמז במילת "היחיאלי", ירושלים ה'תרפ"ח
הקונטרס היחיאלי - "בית האדם" - בעניין ההודאה לה' יחד עם סדר "חנוכת הבית" ודיני מזוזה ומעקה, על כל פרטיהם ודיניהם, הודפס בשנת ה'תרפ"ח בעילום שמו, אך נרמז במילת ״היחיאלי״, ירושלים ה'תרפ"ח
יאיר נתיב - מעלות וסדר לימוד שתיקן, הכולל שילוב של לימוד תנ"ך, משנה, עין יעקב, מדרשים, שולחן ערוך, רמב״ם, זוהר, עץ חיים, שמונה שערים וספר הליקוטים, כולל לוח הלימוד ואורך זמן הלימוד, ירושלים ה'תרצ"ו
שיח יצחק - חלק א', תפילות ותיקונים, ירושלים ה'תרפ"ג
שיח יצחק - חלק ב', חידושי תורה ודרשות, ירושלים ה'תרפ"ג
ריח ליצחק - אוסף דברי קבלה, כולל דרשות ופסקים של אביו, ירושלים ה'תרצ"ד
אהבת השם - איסור שינוי מנהגי ישראל והאיסור ללכת במנהגי עכו"ם
אור חדש וצמח צדיק - סדר ומעלת תענית הדיבור, דרשות, סדר תפילות למקומות הקדושים ומכתבי שו״ת, הובא לדפוס על ידי הרב דוד יהודיוף בשנת ה'תשכ"ט
לקריאה נוספת

גדעון גילקרוב, האיר המזרח - לדמותם של רבותינו הספרדים בדורות האחרונים, ירושלים ה'תשס"ב (חלק א', עמ' 252 - 287)
משה דוד גאון, יהודי המזרח בארץ ישראל, חלק ב' (עמ' 83)
הערות שוליים

↑  נפטר הרב אלפיה, הארץ, 14 בספטמבר 1955
↑  יצחק אלפייה באתר GRAVEZ
↑  (עדות בנו הרב שמואל אליהו. 1=בנו של המקובל הרב מרדכי אליהו מסביר ע"פ שעון הגאולה הקבלי שאנו על סף הגאולה, באתר יהדות
↑  למשל קונטרס היחיאלי, דף סו עמוד ב
↑  משה חלמיש, חקרי קבלה ותפילה, הופעת הקבלה בסידורי מרוקו ובהליכותיה עמוד 373
↑  שמואל בן חמו, הצדיק שניצח את הנאצים, באתר שורש
| --- | --- |
בקרת זהויות :  NLI: 987007308150505171  ISNI: 0000 0000 6693 8940  LCCN: n95017291  VIAF: 14013431   WorldCat (עם VIAF): 14013431
פוהיולה

ההגנה על הסמפו. ציור של אקסלי גאלן-קאללה
פוהיולה הוא שם אזור במיתולוגיה הפינית, המתייחס ל"פוהיה" (צפון), כנקודה עליה מצביע המצפן, "ארץ הצפון" – כל אזור הקוטב הצפוני, ובעולם של האפוס הפיני הנודע קלוולה (Kalevala), ארצם של הלפים.
כיום השם מתייחס לחלקים מלפלנד ואזור קאינו (Kainuu - חבל ארץ בצפון מזרח פינלנד). ניתן להתייחס לפוהיולה כמקום מיתולוגי בלבד, מקור הרוע – ארץ צפונית מאיימת וקפואה לנצח. פוהיולה זאת היא כנראה מקור המגפות והכפור. פוהיולה היא אויבת ואינולה (Väinölä- הארץ של קלוולה).
במיתולוגיה, גבירת פוהיולה היא לוהי (Louhi), מכשפה מרושעת רבת כוח. על פי דרישתה חישל הנפח הדגול ספו אִילְמַרִינֵן (Seppo Ilmarinen) את החפץ המכושף המכונה "סמפו" (Sampo) והביא אותו אליה כמוהר תמורת יד בתה. ה"סמפו" הוא טחנה או אבן רחיים מכושפת בדומה לקרן השפע, המספקת שפע לתושבי פוהיולה, והמכסה המסתובב שלה הוא סמל של כיפת השמים, עטורת כוכבים, המסתובבת על ציר מרכזי או עמוד התווך של העולם.
דמויות נוספות מהאפוס קאלואלה שאפו להינשא לבנות פוהיולה. אלה כללו את ההרפתקן למינקאנן (Lemminkäinen) והחכם הדגול וַאיְנֶמוֹיְנֵן (Väinämöinen). לוהי דרשה מהם ניסים כדוגמת חישול הסמפו והריגת הברבור מטואנלה. בסופו של דבר, כשהמחזר היה זוכה בבתה, נערכו החתונה והנשפים עתירי המזון והמשקאות באולם הגדול של פוהיולה.
מנקודת המבט של המיתולוגיה הפינית היו יסודות עמוד התווך, השורשים של "עץ העולם" ממוקמים אי-שם מעבר לאופק הצפוני בפוהיולה.
חישול הסמפו ואגירת השפע שיצר על ידי המכשפה לוֹהִי בלב הר גדול במחשכים של פוהיולה; המאבק והמלחמה של אנשי הדרום ללכוד את הסמפו לצורכיהם, וניפוץ הסמפו ואובדן מכסהו רב החשיבות (המסמל את שבירת עץ העולם בקוטב הצפוני) מהווים את עיקר ספור הקלוולה.
כריסטיאן זקארדו

כריסטיאן זקארדו (באיטלקית: Cristian Zaccardo; נולד ב-21 בדצמבר 1981) הוא כדורגלן עבר איטלקי ששיחק בעמדת המגן הימני.
קריירת מועדונים

זקארדו התחיל את הקריירה שלו במחלקת הנוער של בולוניה. בשנת 2000 הצטרף לקבוצה הבוגרת אך הושאל לספציה לעונה אחת. ב-18 באוקטובר 2001 ערך את הופעת הבכורה שלו בבולוניה בהפסד 1-0 ללצ'ה.
בקיץ 2004 חתם בפלרמו תמורת 680 אלף אירו. זקארדו היה שותף להישג השיא של המועדון ב-37 שנים שסיימה במקום השישי והעפילה לראשונה בתולדותיה לגביע אופ"א. בעונת 2007/2008 שימש כקפטן המועדון.
בקיץ 2008 חתם בוולפסבורג מבונדסליגה, עמה היה שותף לזכייה הראשונה של המועדון באליפות גרמניה. בסיום העונה חתם בפארמה.
ב-24 בינואר 2013 זקארדו חתם לשנה וחצי במילאן תמורת כרטיס השחקן של ג'מאל מסבאח. ב-1 בפברואר 2015 כבש את שער הבכורה שלו בקבוצה בניצחון 1-3 נגד פארמה.
בקיץ 2015, עבר בהעברה חופשית לקארפי העולה החדשה לסרייה א' בה הוא חתם על חוזה לשנתיים, אך שיחק במדיה שנה לאחר שהמועדון חזר לסרייה ב' בסיום העונה.
ב-31 באוגוסט 2016, זקארדו הושאל לויצ'נצה עם אופציה לרכישה בסיום העונה. ב-13 ביולי 2017 שוחרר מהמועדון.
באוקטובר 2017 חתם בחאמרון ספרטנס מליגת העל המלטזית במדיה שיחק עד לסיום העונה.
ב-31 בינואר 2019 חתם בטרה פיורי מסן מרינו. ב-9 ביולי 2019 הודיע על פרישה בחשבון האינסטגרם שלו.
קריירה בינלאומית

זקארדו שיחק בכל הנבחרות הצעירות של איטליה.
ב-17 בנובמבר 2004 ערך את הופעת הבכורה שלו בנבחרת הבוגרת בניצחון 0-1 נגד פינלנד. ב-8 באוקטובר 2005 הבקיע את שער הבכורה שלו בנבחרת בניצחון 0-1 נגד סלובניה במסגרת מוקדמות מונדיאל 2006 שהבטיח את עלייה של איטליה למונדיאל 2006. זקארדו נכלל בסגל הנבחרת לקראת המונדיאל. בשלב הבתים שיחק שני משחקים והבקיע שער עצמי בתיקו 1-1 נגד ארצות הברית. בהמשך, איטליה זכתה באליפות העולם. ב-17 באוקטובר 2007 ערך את הופעתו האחרונה בניצחון 0-2 נגד דרום אפריקה.
תארים

הבונדסליגה: 2008/2009
הגביע הסן מרינזי: 2018/2019
גביע העולם: מונדיאל 2006
קוויאר ועדשים

| --- | --- |

יפית אסולין כפיורלה בהצגה "קוויאר ועדשים", תיאטרון הבימה
 כתיבה:  Giulio Scarnicci, Renzo Tarabusi 
 הצגת בכורה:  16 בדצמבר 1956 
 
קוויאר ועדשים (באיטלקית: Caviale e lenticchie) הוא מחזה קומי, אשר עלה לראשונה על הבמה בשנת 1956, מאת הכותבים האיטלקים ג'וליו סקארניצ'י ורנצו טאראבוזי (Scarnicci, Tarabusi). למחזה קיימת גם גרסה טלוויזיונית.
ההצגה זכתה להצלחה בישראל והועלתה מספר פעמים בתיאטראות שונים בארץ. לראשונה בשנת 1983 בתיאטרון הבימה, בתרגומו של נסים אלוני ובבימויו של מיכאל גורביץ' ורצה במשך 154 הצגות. ההצגה הועלתה בתיאטרון הקאמרי בשנת 2003 בבימויו של אילן רונן ובתרגומו של דורי פרנס, והייתה מועמדת לשישה פרסי התיאטרון הישראלי בשנת 2004. בשנת 2006 הועלתה ההצגה בבית צבי בבימויו של גילי אמיתי. בשנת 2010 הועלתה ההצגה בסטודיו למשחק ניסן נתיב בבימויו של דור צויגנבום. בשנת 2011 הועלתה ההצגה בתיאטרון הבימה בבימויו של מוני מושונוב.
עלילת המחזה

עלילת המחזה מתרחשת בנאפולי שבאיטליה. אבי משפחה ענייה בעיר עושה את פרנסתו בכך שמגיע לחתונות שהוא אינו מוזמן אליהן, שם אוסף מאכלים ומוכר אותם בעזרת אשתו. בהמשך הוא מגדיל לעשות והופך את ביתו ל"בית תמחוי" במטרה לאסוף תרומות שיגיעו לכיסו.
הערות שוליים

1 2  קוויאר ועדשים, באתר הארץ, 28 באוקטובר 2003
↑  שוש אביגל, ביקורת תיאטרון - בורקס נוסח איטליה, כותרת ראשית, 12 באוקטובר 1983
↑  מיכאל הנדלזלץ, כל כך עני שזה מצחיק, באתר הארץ, 24 בנובמבר 2003
↑  ציפי שוחט, 18 מועמדויות לתיאטרון הקאמרי בפרס התיאטרון, באתר הארץ, 24 במרץ 2004
↑  יובל בן עמי, עכבר העיר, קוויאר ועדשים: המסיבה של מושונוב, באתר הארץ, 6 במאי 2012
טל פרי, ‏הנסיכה על העדשה, באתר גלובס, 20 בדצמבר 2011
בית הבראה

ארזה, "הבית הלבן"
בית בוסל בצפת
חברי בית אלפא בהבראה בנצרת 1928
בית הבראה "בית ישע" בגבעת ברנר (כיום נטוש בחלקו)
בית ההבראה של "מבטחים" בזכרון יעקב
בית הַבְרָאָה הוא מוסד שנועד לשהייה הן לצורך מנוחה ונופש לאנשים בריאים והן להתחזקות והחלמה לאחר מחלה, תאונה או ניתוח, וכן ליולדות הבאות להינפש ולהתחזק לאחר הלידה. בשנים עברו, יציאה לבית הבראה הייתה במקרים רבים ההזדמנות היחידה של שכירים דלי-אמצעים להחליף אוויר וליהנות מתזונה טובה במחירים נמוכים. בתי הבראה נבנו באזורים כפריים, סמוך לים, לאגם או בהרים, כדי לאפשר לאנשי העיר להפיק תועלת מאוויר צח ומנופים פתוחים. יש להבדיל בין סנטוריום, שנועד בעיקר לחולי שחפת במאות הקודמות (לפני גילוי הפניצילין), לבין בתי הבראה, שתכליתם אינה ריפוי אלא התאוששות למי שכבר נחלצו ממחלתם.
מוסד שיש בו דמיון לבית ההבראה מבחינת התכלית, אם כי לא במעמד החברתי הפוקד אותו, הוא הספא (מרחצאות). בעבר היו אלה אתרי נופש מקובלים על אנשי החברה הגבוהה ובעלי הממון, שמטרת שהייתם בהם הייתה חברתית - להיראות במקומות הנכונים עם האנשים הנכונים - ולאו דווקא לצורכי ריפוי. אתרי מרפא כאלה מרבים להופיע בספרות המאה ה-19, אצל סופרים כמו ג'יין אוסטין, תומאס מאן ואחרים. הספא המקורי קרוי על שם עיר המרחצאות ספא שבבלגיה, שהמעיינות החמים שלה שימשו כבר במאה ה-14 למטרות ריפוי. כיום מתייחס מונח זה למכוני בריאות, שאינם קשורים בהכרח למעיינות מרפא. בישראל קיימים אתרי מרפא ומרחצאות בים המלח, בחמי טבריה, בחמת גדר ובחמי יואב.